open-index/open-wikipedia-markdown huggingface dataset:
Gunnar Hagen Hartvedt

**Gunnar Hagen Hartvedt** (født 9. mars 1918 i Bergen, død 24. september 2002 samme sted) var en norsk journalist og forfatter.  Han begynte med en sesong i
hovedstadens Arbeiderbladet, men gikk tilbake til hjembyens  Bergen Arbeiderblad (1945), fortsatte
i Bergens Tidende (1953) med pseudonymet *Brodden* og *Urias*, og senere i Morgenavisen.  Senere var han i NRK, ble
informasjonssjef for Bergenshallen (1968)  samt pressesjef ved Festspillene i Bergen.
Han var kjent for en rekke lokalhistoriske bøker fra Bergen, samt 
hyppig bidragsyter til Radioteatret på 60-tallet.  En del oversettelser ble det også.
## Bokutgivelser
* *Så jukser vi litt med kabalen* (Aschehoug, 1952)
* *Tute med ulvene* (1956)
* Knut Hagberg, *Den tykke kongen* (Grieg forlag, 1961).  Oversettelse.
* *Tidige typer.  15 fargerike bergensprofiler* (Cappelen, 1969)
* *Ka sa eg – muntre bergenshistorier*.  Redaktør.  Ill. av Arvid Bergstøl
* *Kald kylling* (1972)
* *Hordaland og Bergen* (1976).  Redaktør.
* *Bergen og Omland Friluftsråd gjennom 40 år* (1977).  Redaktør.
* *Fjordheimen. Vestlandets fjorder, folk og samfunn, før og nå* (1981).  Redaktør.  Med Knut Fægri og Finn P. Nyquist
* *Ta mange – ta to* (1982)
* *Oljefeber* (1984)
* *Gje meg en B (Boken om [[Sportsklubben Brann|Brann]])* (1985)
* *Bergen mellom smil og tårer* (Dreg, 1998)
* *Bergen byleksikon* (Kunnskapsforlaget, 1994)
* *Kort og godt: Bergenske penneknekter gjennom hundre år* (Sigma forlag, 2002).  Redaktør.

## Hørespill
* *Unnskyld, kan jeg få låne telefonen?* (produsert 1961, reprise 1962, 1970 og 1988)
* *Pjolter i soloppgang* (produsert 1964, reprise 1968)
* *Du lille kineser* (produsert 1964)
* *Unnskyld kan jeg få låne kassabeholdningen?* (produsert 1965)
* *Jenten som gikk til nordenvinden* (produsert 1966)
* *Manøver mord* (seks deler) (produsert 1967, reprise 1973 og 1981)
* *Vår ære og vår makt – premieren som nesten ikke ble av* (produsert 1976)
* *Katter i mørket* (produsert 1977)
* *Full alarm i Heine* (for barn) (produsert 1978, 1982)
* *Han som ble fritatt for Sydpolen* (produsert 1979)

## Referanser
Bustyle markløft

**Bustyle markløft** er en avart av vanlig markløft. Selve navnet *bustyle*, kommer av norske *bue* og engelske *style* som på reint norsk blir *bue-stil*. Dette fordi ryggen ofte ser ut som en bue som spennes under løftet. 
Det blir ofte knyttet mye spenning til et bustyle markløft, og de fleste er like overrasket av at ryggen er like hel etter et slikt løft. Bustyle markløft er mest sett hos nybegynnerløftere.

## Korrekt utførelse
Rett før stangen løftes, skal rompe heves, slik at man er i ca. strak markløft posisjon. Deretter løftes stangen opp av bakken, og ryggen skal være krummet under hele løftet. Start posisjon før selve løftet skal være som vanlig markløft (Det skal være ca. 90 grader mellom leggen og lårbeinet, strak rygg, og blikket rett frem). Løftet blir godkjent på styrkeløftstevner, men blir ofte lite likt av klubbmedlemmer og dommere.

## Advarsel
Å løfte bustyle markløft kan føre til varige ryggskader. Korsryggen er spesielt utsatt under denne løftestilen, og kan stå i fare med å få prolaps. Løfter man Bustyle markløft,
er det anbefalt å øve mer på markløft-stilen helt til det ikke er noe bustyle igjen. Se for en video som viser hvordan riktig markløft skal utføres. Se også

## Referanser
MS «Nordvard»

**MS «Nordvard»** var et norsk lastefartøy, bygget i 1925 i Malmö ved Kockums Mekaniska Verkstads AB. Under andre verdenskrig seilte fartøyet først for Nortraship. Den 16. september 1940 ble «Nordvard» kapret av den tyske hjelpekrysseren  «Pinguin» i Det indiske hav og ført til Tyskland. Mot slutten av andre verdenskrig lå «Nordvard» ved Moss som depotfartøy for tyske ubåter. Under et alliert flyangrep 28. desember 1944 ble skipet senket, og vraket ligger fremdeles på 35 meters dyp utenfor Moss Aktiemøller. Skipet inneholder fremdeles store mengder sprengstoff, og ifølge forsvaret er det en viss fare for at det skal eksplodere og derved forårsake en katastrofe i Moss.

## Bakgrunn

MS «Nordvard» var et norsk lastefartøy, bygget i 1925 i Malmö ved Kockums Mekaniska Verkstads AB. Under andre verdenskrig seilte fartøyet først for Nortraship. Den 16. september 1940 ble «Nordvard» kapret av den tyske hjelpekrysseren  «Pinguin» i Det indiske hav og  ble deretter seilt til Tyskland. 

Mot slutten av andre verdenskrig lå «Nordvard» ved Moss som depotfartøy for tyske ubåter. Under et alliert flyangrep 28. desember 1944 ble skipet senket, og vraket ligger fremdeles på 35 meters dyp utenfor Moss Aktiemøller, om lag 200 meter fra utløpet av Mosseelva. Under senkingen av skipet omkom minst 37 mennesker. I tillegg til olje inneholder vraket forskjellige typer ammunisjon, antakelig rundt 200 tonn. De allierte flyene slapp 126 tonn bomber mot skipet, og det antas at rundt 90 prosent gikk i fjorden og endel gikk ikke av og er der ennå. En eventuell heving av vraket er anslått til å koste rundt én milliard kroner.

Dersom ammunisjonen om bord i vraket eksploderer frykter eksperter i forsvaret at det vil resultere i en tsunami-lignende oversvømmelse og derved en katastrofe i Moss.   

I 2008 ble det tatt ut 422 tonn olje fra vraket. Til tross for tømmingen i 2008 er det tidvis oljelekkasjer fra vraket. Vraket har ikke blitt forsøkt fjernet, grunnet fare for eksplosjon fra ammunisjon om bord.

Utslippene fra vraket av «Nordvard» kom i august 2022 inn i en akuttfase, og slapp ut såpass at Moss kommune var nødt til å legge ut lenser rundt vraket for å samle opp oljesølet. I mars 2023 bestemte Kystverket at vraket skulle tømmes for gjenværende olje, arbeidet ble anslått til å koste 19 millioner og anslått til å være ferdig før sommeren 2023. Ved slutten av mai 2023 var arbeidet med å tømme vraket for olje avsluttet..

## Referanser


## Eksterne lenker
* 
* 
* «"Nordvard"s vei mot bunnen», fra *[[Moss Avis]]* 23. september 2007
* Artikkel om de norske ofrene for hjelpekrysseren «Pinguin», «Nordvard» var blant disse (engelsk)
* «Nordvard», fra nettsidene til Kystverket
* MS «Nordvard», fra Moss byleksikon
І

**І** (minuskel: **і**) er en bokstav i det kyrilliske alfabetet, som er helt lik den latinske bokstaven I. Bokstaven er brukt i belarusisk, kasakhstansk og ukrainsk, og representerer lyden /i/. Bokstaven tilsvarer bokstaven И, brukt i bl.a. russisk, og er avledet av den greske bokstaven iota (Ι, ι).
Klikkrate

**Klikkrate** er en måte å måle suksessen til en markedsføringskampanje på Internett. Klikkraten måles ved å dele antall klikk på en annonse på antall ganger en annonse har blitt vist (visninger). For eksempel, dersom en banner-annonse har blitt vist 100 ganger og 10 personer klikker på den, vil annonsen ha en klikkrate på 10%. 

Konverteringsrate er annen måte å måle effektiviteten og suksessen av en internett markedsføringskampanje.

På engelsk er klikkrate referert til som *click-through rate* (CTR).

## Se også
* Konverteringsoptimalisering
Ї

**Ї** (minuskel: **ї**) er en bokstav i det kyrilliske alfabetet, brukt i ukrainsk og rusinsk. Bokstaven er helt lik den latinske bokstaven i med det diakritiske tegnet ¨ over; Ï, ï. Den representerer lyden /ji/.
Zlatan Muslimović

**Zlatan Muslimović**, (født 6. mars 1981 i Banja Luka i Bosnia-Hercegovina, SFR Jugoslavia) er en bosnisk-svensk profesjonell fotballspiller, som innehar både bosnisk og svensk statsborgerskap, og spiller for det bosniske landslaget i fotball. 

## Internasjonale skåringer
 

## Referanser


## Eksterne lenker
* 
* Muslimović Hat-Trick mot Kroatia
Ј

**Ј** (minuskel: **ј**) er en bokstav i det kyrilliske alfabetet, basert på tilsvarende bokstav J i det latinske, og har derfor samme utseende. Bokstaven er brukt i bl.a. makedonsk og serbisk, og representerer lyden /j/.
Long Beach

**Long Beach** er en by som ligger sør i Los Angeles County i California, på vestkysten av USA. Byen ligger ca 30&nbsp;km sør for Los Angeles.

Long Beach er den 35. største byen i USA, den femte største i California og den nest største i Los Angeles County med et folketall på ca. .

Havnen i Long Beach er en av verdens største havner. Byen har også stor en oljeindustri, både offshore og på land. Andre industrier som er representert i Long Beach inkluderer blant annet flyindustri, bildelerindustri, elektronikk og videoindustri, og møbelindustri. Store selskaper som har sine hovedkvarter i byen er blant annet Epson America, Molina Healtcare, Scan Health Care og Polar Air Cargo. Den hurtige utviklingen av høyteknologiindustrien og flyindustrien har bidratt til at også byen har vokst i størrelse.

Byen var imidlertid først og fremst kjent som en badeby. The Pike, en fornøyelsespark ved vannkanten, tiltrakk seg turister fra 1902 og fram til 1960-tallet. Long Beach ble kjent som «Iowa by the sea» på grunn av antallet turister fra de nordlige statene i USA (Midtvesten) som besøkte stedet. En av de mer kjente hiphop-artister Snoop Dogg kommer fra Long Beach.

## Referanser


## Eksterne lenker
* 
*
Upernavik Kujalleq

**Upernavik Kujalleq** (dansk: **Søndre Upernavik**) er ei bygd i Avannaata kommune, nordvest på Grønland. Bygda hadde 190 innbyggere i 2018.

Den ligger 81 km sør for Upernavik. 

Området er preget av mange øyer og skjær, og nærhet til havet. Fiske og fangst er de viktigste inntektskildene her. Det finnes både moskusokser og reinsdyr i området.

## Referanser


## Eksterne lenker
* www.arktiskebilleder.dk Historiske bilder fra Upernavik Kujalleq.
* www.ice-berg.dk Bilder fra Upernavik Kujalleq.
Steven Van Zandt

**Steven Van Zandt** (født 1950) er en amerikansk musiker, sanger, plateprodusent, radio-DJ, aktivist og skuespiller. Som musiker er han kjent fra Bruce Springsteens E Street Band hvor han spiller gitar og mandolin. Som soloartist er han kjent under navnet Little Steven. Som skuespiller er han mest kjent fra tv-seriene *[[Sopranos]]* (1999–2007) og *[[Lilyhammer]]* (2012–2014).

## Biografi
Van Zandt, italiensk-amerikaner, er egentlig født som Steven Lento i Winthrop i Massachusetts. Hans mor giftet seg imidlertid på nytt, og han tok etternavnet til sin adoptivfar. Familien flyttet til New Jersey da han var syv år gammel.

Van Zandt var med i flere av Bruce Springsteens tidlige band tidlig på 1970-tallet. Fra 1975 til 1984 var han medlem av Springsteens E Street Band. I 1982 dannet han 12-mannsbandet Little Steven and the Disciples of Soul, hvis debutalbum *Men Without Women* (1982) var preget av hans sans for soul, R&B og Phil Spector-lyd. I 1985 organiserte han Artists United Against Apartheid og skrev singlen *Sun City*. Han ble atter medlem av E Street Band da de ble gjenforent i 1999.

Van Zandt har siden 2002 ledet radioprogrammet *Little Steven's Underground Garage*. Det ukentlige rockeshowet har også blitt sendt sendt i Norge på Radio Tango, Radio Norge og NRK P13.

I 1999 fikk Van Zandt overraskende den sentrale rollen som Silvio i tv-serien *Sopranos*, dette uten at han hadde noe erfaring som skuespiller. Det var seriens skaper, David Chase, som ønsket ham i rollen. I 2012 fikk han rollen som Frank Tagliano og Giovanni «Johnny» Henriksen i Netflix-serien *[[Lilyhammer]]* som ble sendt på NRK1 fra 2012 til 2014. 

Steven Van Zandt er gift med skuespilleren Maureen Van Zandt, som også spiller hans kone i *Sopranos*. Van Zandt eier plateselskapet Wicked Cool Records som har signert en rekke artister og band, inkludert norske band som The Beat Tornados og Cocktail Slippers. 

## Little Steven diskografi
* 1982: *Men Without Women* &nbsp;  US #118
* 1984: *Voice of America*  &nbsp;  US # 55
* 1985: *Sun City*
* 1987: *Freedom – No Compromise*  &nbsp;  US #80
* 1989: *Revolution*
* 1999: *Born Again Savage*
* 1999: *Greatest Hits* (samlealbum)
* 2014: *Lillyhammer: The Score* (soundtrack)
* 2017: *Soulfire*
* 2019: *The Early Work* (samlealbum)
* 2019: *Summer of Sorcery*
* 2021: *Macca to Mecca!* (Live-album, opptak gjort i 2017)

## Filmografi
* 1999–2007: *[[Sopranos|The Sopranos]]* (som *Silvio Dante*)
* 2012–2014: *[[Lilyhammer]]* (som *Frank Tagliano*)
* 2018: *The Christmas Chronicles* (som *Wolfie*)
* 2019: *The Irishman* (som *[[Jerry Vale]]*)

## Referanser


## Litteratur
* Hans-OIav Thyvold  *Little Steven - Fra New Jersey til Lilyhammer* ISBN 9788248913658

## Eksterne lenker
* 
* 
* 
*
Jeff Bennett

**Jeffrey Glenn Bennett** (født 2. oktober 1962) er en amerikansk stemmeskuespiller født i Houston, Texas. Han har gitt stemme til figurer i animasjonsserier, -filmer og videospill, men har også vært gjest i *[[Våre verste år]]*. Bennett er sannsynligvis best kjent for å ha gitt stemme til «Johnny Bravo» i serien *[[Johnny Bravo]]* fra 1997 til 2004. Jeff Bennett har også gitt stemme til andre figurer i ulike animasjonsserier.

## Stemmeroller i animasjonsserier / -filmer
* *[[Den amerikanske dragen: Jake Long]]* – Mr. Jonathan Long og Jaktmannen.
* ** – Mr.Boss, Mr. Fizz og Destructo Far.
* *[[Klasse 3000]]* – rektor Luna, Sunny's locness monster og vaktmester Jan.
* *[[Barbaren Dave]]* – historiefortelleren og Blinke Den Fantastiske hesten.
* *[[Dexters Laboratorium]]* – Dexters far og Dexter som voksen.
* *[[Lilo og Stitch: Serien]]* – Dr. Von Hamsterviel og eksperiment 020.
* *[[Ozzy og Drix]]* – Drix.
* *Pingvinene fra filmen Madagaskar av [[DreamWorks Pictures]]* – Kowalski.
* *Pepper Ann* – Craig Bean.
* *[[Det summer rundt Maggie]]* – rektor Pestsrip.
* *[[Keiserens nye skole]]* – Kronks papi, overvåknings*kamiss* og Tipo og Upi.
* *[[Powerpuffjentene]]* – borgermesteren, Ace, Big Billy og Grubber.
* *[[The Mask: Animated Series]]* – Eddie.
* *[[Xiaolin Showdown]]* – Clay Bailey og Mester Monk Guan.
* *[[Eventyr i New York]]* – Pip

## Eksterne lenker
*
Bizzy Bone

**Bryon Anthony McCane II** (født 12. september 1976), bedre kjent som **Bizzy Bone**, er en amerikansk rapper, medlem i hiphop-gruppen Bone Thugs-n-Harmony. 

Andre artistnavn han har brukt er: R.I.P., Lil' Ripsta, B.B. Gambini, Gambino, Bizzy The Kid, The Midwest Cowboy og B.I.Z. Han er mest kjent for sin unike rap-stil og sin lyse stemme. I mars 2009 slapp Bizzy ut albumet *Back Whit The Thugs*. I juli samme år kom etterfølgeren *Back Whit The Thugs 2*. Bizzy konverterte til islam i 2006.

I 2002 ble Bizzy Bone sparket ut av Bone Thugs-n-Harmony, etter mange (ifølge Layzie Bone) «flaue» øyeblikk. Bizzy Bone gikk blant annet av scenen svært beruset under en konsert i 2002. Han ble sparket ut samme kveld.

Han ble i 2008 en del av gruppen igjen.

Albumet *Thug Pound*, med rapperen Bad Azz, ble utgitt i 2009. Bizzy Bone har jobbet med flere kjente artister som: 2Pac, P. Diddy, 50 Cent, Mr. Capone-E, Jim Jones, DMX, Rick Ross, Mr. Crminal, Bad Azz og mange flere.

## Diskografi
* 1998: *[[Heaven'z Movie]]*
* 2001: *[[The Gift (Bizzy Bone-album)|The Gift]]*
* 2004: *Alpha & Omega*
* 2004: *The Beginning & The End*
* 2006: *Evolution of Elevation*
* 2006: *Midwest Cowboy*
* 2007: *Ruthless*
* 2008: *[[A Song for You (Bizzy Bone-album)|A Song for You]]*
* 2009: *[[Back with the Thugz]]*
* 2009: *[[Back with the Thugz Part 2]]*
* 2009: *Thug Pound* (med Bad Azz)
* 2010: *Crossroads: 2010*

## Referanser


## Eksterne lenker
* 
* 
*
Sponset lenke

**Sponset lenke** er en tekst-basert annonse som inneholder en lenke til en side på annonsørens nettsted. Det er en form for annonsering oftest knyttet opp til annonsering på søkemotorer, for eksempel på Google, Kvasir og Yahoo. Ved et søk gjennom en søkemotor vil annonsene vises ved siden av søkeresultatet. Annonsen er vanligvis for produkter eller tjenester som er knyttet opp til generelle eller spesifikke søkeord. Formålet med denne typen annonsering er å eksponere brukere mot relevante annonser.

Søkeannonser er tekstannonser som vises for eksempel på Googles resultatsider. På Yahoo kalles en sponset lenke et «sponsorresultat». 

## Eksterne lenker
* Google AdWords
* Yahoo Sponsored Search
Bebe Neuwirth

**Beatrice «Bebe» Neuwirth** (født 31. desember 1958) er en amerikansk Emmy- og Tony-belønnet skuespiller, danser og sanger.

## Referanser


## Eksterne lenker
* 
* 
* 
*
Steinerskolen Eidsvoll

**Steinerskolen Eidsvoll** er en steinerskole med barne- og ungdomstrinn på Finstad i Eidsvoll kommune i Akershus. Den er en friskole (grunnskole) med rett til statstilskudd. Skolen har elever på 1. til 10. trinn.

## Historie
Skolen startet opp på Eidsvoll Verk i 2002 i de gamle lokalene til Eidsvoll Verk barneskole. Skolen flyttet til Finstad i Eidsvoll i 2016, og tok over skolebygningene fra Finstad skole, som ble nedlagt i 2015.

## Pedagogikk
Skolen er godkjent som faglig-pedagogiske alternative skoler.  Ifølge steinerpedagogikken mener man at hvert individ har sitt utviklingspotensiale, og gjennom skolens arbeid søker man å gi hver elev muligheter til personlig vekst og utfoldelse. Steinerskolens mål er å gi barna en mulighet til å finne sin egen vei og mestre sine personlige utfordringer. Viktige grunnpillarer for steinerskolens pedagogikk er kunst, musikk, læring av minst to fremmedspråk og eurytmi.

## Se også
* Liste over skoler i Eidsvoll

## Referanser


## Eksterne lenker
* Hjemmeside 
* «Å tenne en ild» (læreplan) (PDF)
Tony-prisen

**Antoinette Perry Award for Excellence in Theatre**, bedre kjent som **Tony Award**, er en amerikansk teaterpris som deles ut av American Theatre Wing og The Broadway League. Prisene blir delt ut årlig i New York.

## Se også

* Tony-prisen for beste mannlige hovedrolle i en musikal
* Tony-prisen for beste kvinnelige hovedrolle i en musikal
* Tony-prisen for beste mannlige birolle i en musikal
* Tony-prisen for beste kvinnelige birolle i en musikal
* Tony-prisen for beste musikal
* Tony-prisen for beste regi
* Tony-prisen for beste regi av en musikal
* Æres-Tony

## Eksterne lenker
* 
* 
*
Megaplume

**Megaplume** er et sjøfenomen som følger samme prinsipp som undervannstornadoer.

Havet er vanligvis kaldere og har større tetthet nær havbunnen, men her er dynamikken snudd på hodet. På havbunnen er det en magmakuppel som varmer opp vannet som ligger på dypet. Når vannet blir varmere, blir det også lettere, og stiger derfor opp mot overflaten. Samtidig er overflatevannet tyngre, slik at det raser nedover i en diger spiral for å fylle tomrommet. Slike enorme virvelstrømmer kan oppstå ute i havet. 

Megaplumer er vanligvis ikke farlige pga. at det strømmer kaldt vann ned, noe som herder kuppelen kontinuerlig. Slik blir magmaen holdt tilbake under et tykt berglag. Etter hvert kjøles magmaen under berglaget ned, og spiralen forsvinner. Men hvis det oppstår et jordskjelv, vil kuppelen kunne briste, og da vil virvelen bli større, og båter og skip i nærheten kan bli skylt ned. Dette var en populær teori for å forklare skipsforsvinninger i Bermudatriangelet for noen år siden.
Tony

**Tony** er en opprinnelig engelsk kortform av mannsnavnet Anthony, som er dannet av det romerske familienavnet Antonius som har ukjent opprinnelse.

Tony har navnedag 17. januar i Norge, Sverige og Finland.

## Utbredelse
Navnet *Tony* er kjent i Sverige fra 1836, og var mest populært i Sverige på 1960- og 1970-tallet. I Norge var navnet mest populært på 1980- og 1990-tallet, men var selv da ikke blant de oftest gitte navnene til guttebarn.

*Tony* har vært et populært navn i USA i hele 1900-tallet og hadde en popularitetstopp med 0,4% i 1962.

*Tony* er i dag et vanlig navn i Sverige og varianten *Toni* er vanlig i Finland. Navnene er i tillegg vanlige i flere andre land.

|}

## Kjente personer med navnet
Personene i listen er ordnet kronologisk etter fødselsår.

* Tony Hillerman (1925–2008), en prisvinnende nordamerikansk forfatter
* Tony Curtis (1925–2010), amerikansk filmskuespiller
* Tony Blair (født 1953), tidligere statsminister i Storbritannia
* Tony Adams (født 1966), engelsk fotballspiller som spilte for Arsenal
* Tony Hawk (født 1968), kjent amerikansk skateboarder

## Se også
* Tony Award, en amerikansk teaterpris som deles ut årlig i New York.

## Referanser


## Eksterne lenker
*
Vicki Lewis

**Vicki Lewis** (født 17. mars 1960) er en amerikansk skuespiller. Hun er best kjent for sin rolle som «Beth» fra situasjonskomedien *[[NewsRadio]]*, som ble vist fra 1995 til 1999.

## Referanser


## Eksterne lenker
* 
*
9mm

**9 mm** er et vanlig kaliber for pistol, maskinpistoler og for enkelte rifler.

**Forskjellige typer [[ammunisjon]] med [[9 mm-kaliber]]:**
* 9 mm Glisenti
* 9 × 17 mm Browning, også kalt .380 ACP
* 9 × 18 mm PM
* 9 × 19 mm Parabellum, også kalt 9 × 19 mm Luger, 9 × 19 mm NATO
* 9 × 20 mm Browning
* 9 × 21 mm IMI
* 9,3 × 62 mm
Singapore sling

**Singapore sling** er en cocktail basert på gin, ananasjuice, limejuice, grenadin og Dom Benedictine.

Singapore sling ble oppfunnet i 1915 av bartender Ngiam Tong Boon ved Long Bar i annen etasje ved Raffles Hotel i Singapore. Originaloppskriften ble publisert i artikler om hotellet og var annerledes enn det som i dag serveres som en singapore sling. 

Det fantes forskjellige typer av singapore sling, hvor de som ble servert andre steder i Singapore var ulike de som ble servert på Raffles Hotell. Originaloppskriften inneholdt gin, kirsebærlikør og Benedictine. Drinken ble ristet, helt i et glass og toppet med club soda.

## Referanser




## Eksterne lenker
*
Tinghus

Et **tinghus**, eller **domhus**, er en bygning med rettslokaler. Tinghuset er gjerne lokalisert i hovedstaden eller administrasjonssenteret til den jurisdiksjonen det dekker. I mindre kommunale jurisdiksjoner kan tinghuset være en del av rådhuset.

Som utgangspunkt inneholder tinghus én eller flere rettssaler, dommerrom, juryrom, fengselsceller, vaktrom og publikumsfasiliteter.

## Referanser
Ottorino Respighi

**Ottorino Respighi** (født 9. juli 1879, død 18. april 1936) var en italiensk operakomponist, verdenskjent for en rekke symfoniske dikt og orkestersuiter.

Hans produksjon er som et isfjell, hvor ni tiendedeler ikke har særlig likhet med hans mest kjente partiturer.

Han er i dag mest kjent for de symfoniske diktene *[[Fontenene i Roma]]*, *[[Pinjene i Roma]]* og *[[Festivalene i Roma]]*.

I 1934 skrev han operaen *La fiamma* over en libretto forfattet av Claudio Guastall med utgangspunkt i Hans Wiers-Jenssens teaterstykke Anne Pedersdotter.

## Privatliv
Ottorino Respighi giftet seg i 1919 med Elsa Olivieri-Sangiacomo, som hadde vært hans musikkelev. Paret forble gift til ektemannens død sytten år senere. Elsa overlevde sin mann med seksti år; hun døde i 1996, nesten 102 år gammel.

## Referanser


## Eksterne lenker
* 
* 
*
Tony Sirico

**Genaro Anthony «Tony» Sirico jr.** (1942–2022) var en amerikansk skuespiller, best kjent fra TV-serien *[[Sopranos]]*.

Sirico filmdebuterte *Crazy Joe* (1974), hvor han hadde en liten birolle. Siden hadde han biroller i blant annet *Love and Money* (1982), *[[Mafiabrødre]]* (1990), *[[Romeo Is Bleeding]]* (1993), *[[Bullets Over Broadway]]* (1994), *[[Mighty Aphrodite]]* (1995), *[[Cop Land]]* (1997),  *[[Mickey Blue Eyes]]* (1999) og *[[Wonder Wheel]]* (2017).

Fra 1999 til 2007 spilte han rollen Paulie Gualtieri i tv-serien *[[Sopranos]]*. Det er denne rollen han ble kjent for. Utover dette har han hatt gjesteopptredener i serier som blant annet *[[Kojak]]* (1977), *[[Miami Vice]]* (1989) og *[[Lilyhammer]]* (2013 og 2014). Han har også hatt biroller i flere tv-filmer, blant annet ''Gotti'' (1996).

Sirico var kriminell i sine yngre år og ble arrestert flere ganger og dømt for ran og ulovlig våpenbesittelse. Han satt nesten to år i fengsel på starten av 1970–årene. I fengselet kom han i kontakt med en omreisende teatergruppe, noe som første til at han bestemte seg for å startet et nytt liv som skuespiller.

Sirico var bror av Robert Sirico, en katolsk prest og medgrunnlegger av Acton Institute.

## Referanser


## Eksterne lenker
*
Aida Turturro

**Aida Turturro** (født 1962) er en amerikansk skuespiller, kjent fra TV-serien *[[Sopranos]]*.

Turturro er født og oppvokst i New York med foreldre fra Italia.

filmdebuterte komedien *True Love* (1989) og har siden hatt biroller i filmer som blant annet *[[Hva med Bob?]]* (1991), *[[Jersey Girl]]* (1992), *[[Sleepers]]* (1996), *[[Deep Blue Sea]]* (1999), *[[Mickey Blue Eyes]]* (1999), *[[Bringing Out the Dead]]* (1999), *[[Crocodile Dundee i Los Angeles]]* (2001), *[[Romance & Cigarettes]]* (2005) og *[[Rob the Mob]]* (2014)*.*

Fra 2000 til 2007 hadde hun rollen som Janice Soprano, den ustabile søsteren til mafiasjef Tony Soprano i TV-serien *[[Sopranos]]*. Hun medvirket fra og med sesong to. Hun har siden hatt gjesteroller i en del andre serier, derav flere episoder av ''The Blacklist'' (2017–2021).

Hun har også medvirket i teateroppsetninger, blant annet i stykket *[[A Streetcar Named Desire]]* på Broadway i 1992.

Aida Turturro er kusinen til skuespillerne John Turturro og Nicholas Turturro.

## Referanser


## Eksterne lenker
*
Husqvarna M/07

**Husqvarna M/07** er en svensk pistol approbert 16. desember 1907 av det svenske forsvar som «Pistol M/07».

Pistolen er i kaliber 9 x 20 mm Browning, eller populært kalt 9mm Browning Long. Pistolen erstattet den svenske Nagant M1887, eller «Revolver M/1887» som var det militære navnet.

## Belgisk Produksjon
Pistol M/07 er en FN Modell 1903, konstruert av John Moses Browning på begynnelsen av 1900-tallet. Ifra 1907 ble pistolene innkjøpt ifra den belgiske våpenprodusenten Fabrique Nationale (**FN**), og bar dennes merker i tillegg til svensk krone og inspeksjonsmerker som ble tilført. Det ble levert 10&nbsp;000 pistoler ifra FN til Sverige frem til 1914 da produksjonen stoppet på grunn av første verdenskrig.

## Svensk Produksjon
I 1917 begynte svenskene selv å produsere pistolen på Husqvarna Våpenfabrikk (**HVA**) i Sverige. Produksjonen varte frem til 1941 hvor den nye approberte militærpistolen «Pistol M/40» (Husqvarna M/40) erstattet M/07. Totalt ble det produsert 93 960 stk M/07 pistoler på HVA.

## Eksterne lenker
GÖTA VAPENHISTORISKA SÄLLSKAP
Bakke

**Bakke** kan sikte til ulike ting.

## Forskjellige betydninger av ordet
* **Bakke**, en naturlig terrengskråning eller kunstig skråning. Skibakke, hoppbakke.
* '''Bakke''', er en lavkantet beholder eller et dypt serveringsbrett. (av lat. *bacca*, karr), se gastronorm
*  **Bakke** med båt; slå bakk, bakke seilene (fra engelsk *back*)
* **Bakke**, rygg på skjærende redskaper (til forskjell fra egg ) jfr. knivsbakke, ljåbakke.
* **Bakke**, redskap til å skjære ytre gjenger
* **Bakke**, stillbar metallkjeve som brukes til å spenne et arbeidsstykke fast med

## Stedsnavn
* Bakke (Vest-Agder)
* Bakke bru (Flekkefjord)
* Bakke bru (Trondheim)
* Bakke gård (Trondheim)
* Bakke kirke (Trondheim)
* Bakke kirke (Sirnes)
* Bakke kirke (Øvre Eiker)
* Bakke Mølle, tidligere mølle i Oslo
* Bakke skole (Holmestrand)
* Bakke skole (Ullensaker)

## Etternavn
**Bakke** er et vanlig etternavn i Norge. I 2013 hadde  nordmenn etternavnet Bakke.
* Alf Bakke (f. 1927), professor
* Anders Larsen Bakke (1815–1899), sjømann, snekker, gründer og meieripionér
* Audun Bakke (f. 1988), kjelkehockeyspiller
* Dagfinn Bakke (1933–2019), maler, avistegner og illustratør
* Egil Bakke (f. 1927), tidl. embetsmann
* Eirik Bakke (f. 1977), fotballspiller
* Geir Bakke (f. 1969), trener og tidligere fotballspiller
* Gunnar Bakke (f. 1959), politiker
* Gunstein Bakke (f. 1968), cand. mag., forfatter
* Hallvard Bakke (f. 1943), tidl. politiker
* Halvor Bakke (f. 1970), interiørspesialist
* Hans Kristian Bakke (f. 1961), lege og tidl. president i Den norske lægeforening
* Harald Bakke (1882–1963), lektor, riksmålsmann og politiker
* Håvard Bakke (f. 1974), skuespiller
* Johnny Bakke (1908–1979), prest og lokalpolitiker
* Kyrre Haugen Bakke (f. 1946), skuespiller
* Morten Bakke (f. 1968), fotballspiller
* Ola Knut Bakke (f. 1924), tidl. idrettsleder og restauranteier
* Randi Bakke (1908–1984), kunstløper
* Signe Bakke (f. 1958), pianist
* Svein Erik Bakke (1947–2006), finansmann
* Trine Bakke (f. 1975), tidl. alpinist

## Referanser
9 × 20 mm Browning

**9 × 20 mm Browning** er patron lansert i 1903.

Den ble designet av John Moses Browning, for bruk i pistol og maskinpistoler, hovedsakelig i pistolen FN Modell 1903 og svenske Husqvarna M/07. Patronen har en hylselengde på omtrent en millimeter lengre enn NATO-patronen 9 x 19 mm Luger.

## Alternative navn
* 9mm Browning Long
* 9 x 20 mm SR Browning Long

## Galleri

Fil:9mm long in a box.jpg|Eske med M/07 patroner 
|Husqvarna M/07 


## Se også
* Liste over patrontyper
* 9mm

## Referanser
Liste over byer i Mexico

Dette er en **liste over [[metropol]]er og [[by]]er i [[Mexico]]**.

## Byregioner

Den desidert største byregionen i Mexico er ZMCM («Stor-México», kjent som Mexico by med forsteder) med et innbyggertall på 22&nbsp;095&nbsp;047 (pr. 1. januar 2005). Følgelig bor omkring 20 prosent av landets innbyggere i hovedstadsregionen. Den følgende tabellen viser de 30 største byregionene i Mexico.

## Byer

I den følgende tabellen er oppført byer med over 100&nbsp;000 innbyggere, resultatet av folketellingene (census) fra 12. mars 1990, 5. november 1995, 14. februar 2000 og 17. oktober 2005 samt de overordnete forvaltningsenhetene (delstat) som byene hører inn under. Folketallet i tabellen nedenfor gjelder for innbyggere innenfor bygrensene. Mange byer har urbane områder langt utover bygrensene. Et eksempel på dette er metropolen Mexico by. Denne byen utgjør et eget distrikt og hører ikke inn under noen delstat. Mexicos føderale distrikt har 8&nbsp;720&nbsp;916 innbyggere. Ifølge folketellingen fra 2005 bor 8&nbsp;463&nbsp;906 av disse i byområdet (área urbana) og 257&nbsp;010 i det landlige området (área rural, som for eksempel i deler av Tlalpan og Milpa Alta). Innbyggertallene refererer til bybebyggelsen i snever forstand – det geografiske byområdet – ikke til byen eller kommunen som politisk enhet.

## Eksterne lenker
* Instituto Nacional de Estadística Geografía e Informática
* Tall fra ''Instituto Nacional de Estadística Geografía e Informática''
* City Population – Aktuelle og historiske Innbyggertall for Mexicos byer
Husqvarna M/40

**Husqvarna M/40** er en svensk pistol approbert i 1940 av det svenske forsvar som «Pistol M/40».

Pistolen er i kaliber 9 x 19 mm Luger. Pistolen erstattet den svenske «Husqvarna M/07», eller «Pistol M/07» som var det militære navnet. Den var i bruk frem til 80-tallet da den ble erstattet av «Pistol 88» (GLOCK 17) og «Pistol 88B» (GLOCK 19).

## Produksjon
Pistolen er en lisensiert utgave av den finske «Lahti L-35» pistol. Den ble laget på Husqvarna Våpenfabrikk i Sverige og ca. 82&nbsp;000 stk M/40 pistoler ble produsert..

## Eksterne lenker
* Swedish Pistol m/1940
Steve Schirripa

**Steven R. Schirripa** (født 1958) er en amerikansk forfatter og skuespiller, kjent fra tv-serien *[[Sopranos]]*.

Før skuespillerkarrieren jobbet han som «entertainment director» på Riviera hotel og casino i Las Vegas.

Han har spilt i tv-serier som *[[Sopranos]]* (1999–2007), *[[Mitt hemmelige tenåringsliv]]* (2008–2013) og ''Blue Bloods'' (2015–) og har hatt gjesteopptredener i serier som blant annet *[[Columbo]]* (2003), *[[Lov og orden (TV-serie)|Law & Order]]* (2004), *[[Star Trek: Enterprise]]* (2004) *og [[Joey (TV-serie)|Joey]]* (2004). I *Sopranos* spilte han rollen som Bobby Baccalieri, en karakter som var mest fremtredende i siste halvdel av serien. 

I 2007 hadde han et eget kokkeprogram kalt *Steve Schirripa's Hungry*.

Schirripa filmdebuterte i ''Casino'' (1995), hvor han hadde en liten birolle. Han har siden hatt biroller i filmer som blant annet ''Joe Dirt'' (2001), *[[Kill the Irishman]]* (2011), *[[Jersey Boys (film)|Jersey Boys]]* (2014) og *[[Wonder Wheel (film)|Wonder Wheel]]* (2017).

Har utgitt bøker som *A Goomba's Guide to Life* (2003), *The Goomba's Book of Love* (2005), *The Goomba Diet: Living Large and Loving It* (2006) og *Big Daddy's Rules: Raising Daughters Is Tougher Than I Look* (2013).

## Referanser


## Eksterne lenker
* 
*
Fornebo

**Fornebo** kan vise til:

*Fornebu, et område mellom Lysaker og Snarøya i Bærum kommune
*Fornebu hovedgård, en eiendom på Fornebu i Bærum kommune
A Beautiful Mind

:*For filmatiseringen av denne biografien, se [[Et vakkert sinn (film)]].*

***A Beautiful Mind*** er en uautorisert biografi om Nobelpris-vinner i økonomi og matematikk John Forbes Nash jr. av Sylvia Nasar, en økonomikorrespondent i *[[The New York Times]]*. Filmen *[[Et vakkert sinn (film)|Et vakkert sinn]]* fra 2001 er inspirert av biografien.

Boken er en biografi av Nash, og starter med hans barndom, deretter hans år ved Princeton og MIT, hans arbeid for RAND Corporation, og hans problemer med schizofreni. Den slutter med tildelingen av Nobelprisen i 1994. Boken er en detaljert beskrivelse av alle aspekter i Nashs liv og en nær studie av hans personlighet og motivasjon, og gir et perspektiv på stress fra mentale helseproblemer i personlige og profesjonelle relasjoner.

Boken vant i 1998 National Book Critics Circle Award for biografi, ble nominert til Pulitzerprisen for biografi og var inn på *[[The New York Times]]*' bestselgerliste for biografier. Den er spesielt utmerket for å beskrive Nashs genialitet i tillegg til hans kamp med mental sykdom.

## Referanser
Teratoscincus

* *Teratoscincus bedriagai*
* *Teratoscincus keyserlingii*
* *Teratoscincus microlepis*
* *Teratoscincus przewalskii*
* *Teratoscincus roborowskii*
* *Teratoscincus scincus*

**Teratoscincus** er en særpreget slekt gekkoer med seks arter, som er utbredt i ørkenstrøk i Sentral- og Sørvest-Asia. De har store øyne, og glatte skjell, som minner om dem hos skinker.

En trodde tidligere at denne gruppen bare var fjernt beslektet med andre gekkoer, og de var plassert for seg selv i underfamilien Teratoscincinae i den store familien Gekkonidae. De er nå plassert i familien Sphaerodactylidae, men skiller seg her ut ved å alltid legge to egg om gangen. Slekten oppstod antakelig i Arabia, og krysset Tethyshavet samtidig som Det indiske subkontinent kolliderte med Asia for 40 til 50 millioner år siden. Etter hvert som de høye fjellkjedene i området er dannet, har populasjonene blitt splittet, og nye arter har oppstått.

To arter, *T. bedriagai* og *T. microlepis* lever i Sørvest-Asia sør for Kopet Dag og Hindukush i Iran, Afghanistan og Pakistan. To arter finnes i ørkenene i Vest-Kina og Mongolia, *T. przewalski* i Taklimakan og Gobi, og *T. roborowskii* i Turfandepresjonen.

Den femte arten, *T. scincus*, er ifølge nyere forskning bare utbredt i Turanbekkenet øst for Det kaspiske hav. *Teratoscincus*-populasjonene på den iranske høyslette, og i de østlige delene av Arabia ble tidligere blitt regnet som en underart av * T. scincus*, men analyse av mitokondrielt DNA tyder på at de bør regnes som en egen art, *T. keyserlingii*. 

Ytterligere en art, *T. toksunicus*, ble beskrevet fra Xinjiang i 1989. Den er knapt nok nevnt i seinere litteratur, så om det er vanskelig å avgjøre om denne arten er gyldig.

## Eksterne lenker
* 

* J.R. Macey et al. (2005) The complete mitochondrial genome of a gecko and the phylogenetic position of the Middle Eastern ''Teratoscincus keyserlingii'' *Molecular Phylogenetics and Evolution* 36(1),&nbsp;pp.&nbsp;188&ndash;193 
* T. Gamble, A.M. Bauer, E. Greenbaum & T.R. Jackman (2008) Evidence for Gondwanan vicariance in an ancient clade of gecko lizards *Journal of Biogeography*&nbsp;35,&nbsp;88&ndash;104
David Proval

**David Aaron Proval** (født 1942) er en amerikansk skuespiller, kjent fra tv-serien *[[Sopranos]]*.

Proval ble født i Brooklyn, New York. 

Han filmdebuterte i *[[Mean Streets]]* (1973) og har siden hatt biroller i blant annet *[[Frihetens regn]]* (1994), *[[The Siege]]* (1998) og *[[Smokin' Aces]]* (2006). 

Han har også medvirket i produksjoner på TV. Blant annet hadde han tre gjesteroller i tv-serien *[[Sheriffen (TV-serie)|Sheriffen]]* (*Picket Fences*) på 1990-tallet, samt seks gjesteopptredener i komiserien *[[Alle elsker Raymond]]* (2000–2001). Han har ellers hatt enkeltopptredener i kjente serier som blant annet *[[Kojak]]* (2003), ''Miami Vice'' (1985), *[[Lov og rett i L.A.]]* (1990) og ''Presidenten'' (2000). I 2000 spilte han rollen som den brutale mafiafyren Richie Aprile i tv-serien *[[Sopranos]]*. Han var en sentral skikkelse i seriens andre sesong og det er fra denne rollen han huskes best.

## Referanser


## Eksterne lenker
* 
*
К

**К** (minuskel: **к**) er en bokstav i det kyrilliske alfabetet. Bokstavens utseende er avledet av den greske bokstaven kappa (Κ, κ), og i de mest vanlige skrifttyper er den øverste diagonale linjen bøyd. Bokstaven som minuskel er som de fleste andre kyrilliske bokstaver bare en mindre versjon av majuskelen. Bokstaven representerer samme lyd som en latinsk K, /k/.
Nógrád (fylke)

**Nograd** er et lite fylke som  ligger helt nord i Ungarn og grenser mot Slovakia. Fylket er også historisk sett nært knyttet til Slovakia. Nógrád domineres av fjellkjeden, eller høydedraget Cserhat, og større byer er fraværende i regionen. Hovedsete og største by er Salgótarján med ca. 43&nbsp;000 innbyggere.

## Referanser


## Eksterne lenker
*
Љ

**Љ** (minuskel: **љ**) er en bokstav i det kyrilliske alfabetet brukt i serbisk og makedonsk. Bokstaven tilsvarer lyden /lj/, og er en ligatur av Л og Ь (kyrillisk L og det bløte tegnet (som i bl.a. russisk angir at forrige konsonant skal uttales palatalisert)). I latinske bokstaver tilsvarer denne bokstaven ǈ i serbisk og kroatisk.
SKF

**SKF** (opprinnelig ***Svenska Kullagerfabriken***) er en svensk industribedrift med hovedanlegg i Gamlestaden, nordre delen av Göteborg. Bedriften ble grunnlagt i 1907 av ingeniør Sven Wingquist.

SKF er verdens største leverandør og produsent av produkter, løsninger og tjenester innen lager og tetninger. SKF startet år 1926 datterselskapet Volvo, som ble selvstendig og notert på Stockholmsbørsen 1935.

## Referanser


## Eksterne lenker
*
John Ventimiglia

**John Ventimiglia** (født 1963) er en amerikansk skuespiller, kjent fra TV-serien *[[Sopranos]]*.

Ventimiglia er født i Queens i New York, og vokste opp i Teaneck i New Jersey. 

Han filmdebuterte i *Swoon* (1992) hvor han hadde en liten birolle. Har utover dette hatt biroller i blant annet *[[Cop Land]]* (1997), *[[Mickey Blue Eyes]]* (1999) og ''The Iceman'' (2012). 

På TV har han hatt gjesteroller i *[[Law & Order]]* og *[[NYPD Blue]]*, samt medvirket i flere episoder av *[[Blue Bloods (TV-serie)|Blue Bloods]]* (2011–2014) og *[[Jessica Jones (TV-serie)|Jessica Jones]]* (2018–2019). Fra 1999 til 2007 spilte han rollen som restauranteier og kokk Artie Bucco i *[[Sopranos]]* og det er fra denne rollen han huskes.

## Referanser


## Eksterne lenker
* 
*
М

**М** (minuskel: **м**) er en bokstav i det kyrilliske alfabetet. Bokstaven er som majuskel helt lik den latinske bokstaven M, og den greske bokstaven my, Μ.
Adolph Frederik Munthe

**Adolph Frederik Munthe** (født 12. juli 1817, død 7. september 1884) var en norsk offiser og politiker. Han var statsråd og sjef for det norske Armédepartementet 1877-1879, 1880-1881 og 1881-1884. Han var også medlem av Statsrådsavdelingen i Stockholm 1879-1880 og 1881. Han var også kommanderende general i Norge fra 1878.

## Referanser


## Litteratur
* Store norske leksikon

## Eksterne lenker
*
Heinrich Campendonk

**Heinrich Campendonk** (født 3. november 1889, død 9. mai 1957) var en tysk ekspresjonistisk maler og grafiker.

Han ble født i Krefeld, Tyskland. Medlem av gruppen Der Blaue Reiter fra 1911 til 1912. Han ble erklært entartet (degenerert) som kunstner av det nasjonalsosialistiske regimet og forbudt å stille ut fra 1933. I alt 40 verker er registrert som beslaglagt. Han flyttet da til Nederland og bodde i Amsterdam da han døde i 1957.

## Referanser
Munch-ranet

:*Artikkelen er om ranet av Munchmalerier i 2004. Man hadde også tyveri av flere titall grafiske Munch-blad i 60-åra (se [[Reidar Revold]]) og tyveriet av Munchs «[[Skrik]]» i 1994.*

**Munch-ranet** er det alminnelig brukte navnet på ranet av to av Edvard Munchs mest kjente malerier, «Skrik» og «Madonna», fra Munchmuseet på Tøyen i Oslo i 2004.

Ranet skjedde litt over kl. 11.00 søndag 22. august 2004. To personer bevæpnet med en ladd Smith & Wesson 357 Magnum stormet inn i museumslokalene, mens én mann satt igjen i bilen utenfor. De to ranerne som var inne i lokalene truet vakter og besøkende til å legge seg ned på gulvet. Deretter rev de ned de to maleriene fra veggen, som kun var beskyttet med stålwire, før de sprang ut til den ventende bilen og kjørte fra stedet. På vei mot fluktbilen mistet den ene raneren et av de to maleriene i bakken. Bilen, en Audi stasjonsvogn, ble senere funnet på parkeringsplassen utenfor Sinsen tennisklubb. Biter fra rammeverket til «Skrik» og «Madonna» ble funnet flere steder langs fluktruten. Oslo politidistrikt bekreftet 31. august 2006 at maleriene var kommet til rette igjen.

Det antas at *Munch-ranet* opprinnelig var et bestillingsverk fra David Toska for å lede politiets etterforskningsressurser bort fra det såkalte NOKAS-ranet, som ble gjennomført drøye fem måneder tidligere. Imidlertid er de eksakte saksforholdene ikke kjent, grunnet en hemmeligholdelsesavtale mellom Toska og påtalemyndighetene for å sikre at maleriene kom tilbake. I alt seks personer ble opprinnelig tiltalt i ranssaken. Tre ble frikjent og tre dømt.

## Se også
*NOKAS-ranet

## Referanser


## Eksterne lenker
* VGs samleside med alle artiklene fra saken
Netscape Communications Corporation

**Netscape Communications Corporation** var firmaet bak nettleseren Netscape Navigator, den mest populære grafiske nettleseren i 1990-årene.

## Selskapets opptur
Selskapet Netscape ble grunnlagt i 1994 av Jim Clark og Marc Andreessen,  som også hadde utviklet den første grafiske nettleseren, NCSA Mosaic, som gjennom konseptet WWW spredte Internett til en stor brukergruppe.  Universitetet der de utviklet dataprogrammet NSCA Mosaic, så raskt verdien og krevde opphavsretten til det.  Jim og Marc startet da *selskapet* Mosaic, som kort tid etter skiftet navn til Netscape, og deres nye program Netscape Navigator (NN), som kom i oktober 1994, ble den mest populære nettleseren på resten av 1990-tallet.

Utover nettleserer har Netscape utviklet en tidligere svært populær webtjener, Netscape Enterprise Server, USENET-tjeneren Netscape Collabra, og mange ulike andre nett-tjenere.  Selskapet har også startet Mozilla, et prosjekt for nettlesere med åpen kildekode, og funnet opp det mye utbredte programmeringsspråket JavaScript.

Netscape ble i mars 1999 kjøpt opp av selskapet America Online (AOL).

På slutten av 1990-tallet fikk Netscape kraftig konkurranse av Explorer og mistet dermed sin dominerende posisjon. I 2001 var de redusert til under 20% av markedet.

## Selskapets nedtur

I begynnelsen kostet nettleseren Netscape Navigator penger, men etter at tallet på Microsoft Windows-brukere av Verdensweben begynte å ta innpå tallet på UNIX-brukere og Microsoft begynte å dele ut sin nettleser, Internet Explorer (IE) gratis medfølgende operativsystemet Microsoft Windows, ble også Netscape tvungne til å dele ut programvaren gratis. Men denne strategien var ikke nok.  Netscapes del av markedet dalte. En avgjørende faktor var da IE&nbsp;5 ble lansert i 1999. På den tida var Internet Explorer mer avansert enn Netscape Navigator. Året etter kom den Mozilla-baserte Netscape 6, men den viste seg å være altfor ustabil og klarte derfor ikke å få mange brukere til å gå over til Netscape.

Etter flere forsøk på å snu trenden, la AOL (som på det tidspunktet het AOL Time Warner) i juli 2003 ned utviklingsavdelingen i Netscape og oppløste hele datterselskapet.

## Se også

* Nettleser
* Internet Explorer
* lynx (nettleser)
* Mozilla
* Firefox

## Referanser

## Eksterne lenker
*
Max for Menn

**Max for Menn** var et norsk ukeblad med et journalistisk innhold rettet mot menn, eid av forlaget Hjemmet Mortensen. Bladet ble nedlagt etter fem utgaver i 2005. Svein Hildonen var redaktør, men døde mens han hadde redaktørvervet.

## Eksterne lenker
* Max for Menn nedlagt  – nyhetsoppslag i Kampanje.no om nedleggelsen
Vincent Pastore

**Vincent Pastore** (født 1946) er en amerikansk skuespiller, kjent fra blant annet fra tv-serien *[[Sopranos]]*.

Pastore ble født i The Bronx i New York og er av italiensk-amerikansk opphav. På 1980-tallet drev han klubben New Rochelle, hvor han ble kjent med Matt Dillon og Kevin Dillon som overbeviste ham om å satse på en skuespillerkarriere.

Han filmdebuterte i grøsseren *Black Roses* (1988) og har deretter hatt små roller i filmer som blant annet *[[Mafiabrødre]]* (1990), *[[Carlito's Way]]* (1993), *The Jerky Boys* (1995) og *[[Mickey Blue Eyes]]* (1999).

Pastore er mest kjent fra TV og fra 1999 til 2000 spilte han rollen som Salvatore "Big Pussy" Bonpensiero i tv-serien *[[Sopranos]]*. Han har ellers hatt en gjesteopptredener i en rekke andre serier, blant annet i flere episoder av *[[General Hospital]]* (2008). I 2008 var han deltaker i realityserien *[[Celebrity Apprentice]].*

Pastore har også drevet innen restaurantbransjen.

## Referanser


## Eksterne lenker
* 
*
Hobie Cat

**Hobie Cat** er en amerikansk seilkatamaran. Hobie produserer en rekke båter, og er mest kjent for katamaranene. Hobie 16 er en av de mest kjente modellene, med over 130&nbsp;000 produserte båter. Den kan komme opp i en hastighet på 20&ndash;25 knop. Norsk Hobie Cat Klubb ble etablert i 1983 av Cato Knem og Hans I. Solberg.

## Eksterne lenker
* Den internasjonale Hobie-klassens nettside
Endre Fotland Knudsen

**Endre Fotland Knudsen** (født 1988) er en norsk fotballspiller som spiller midtbane for Lyn, men han kan også spille i angrep.

Knudsen er født og oppvokst i Ullevål Hageby i bydel Nordre Aker. Han gikk på Norges Toppidrettsgymnas, hvor han spilte på Lyn/NTGs juniorlag. Han debuterte med to scoringer for Lyn 13. juni 2007 i en cup-kamp mot Kvik Halden. Knudsen sin en gang svært lovende karrière har dessverre vært preget av skader.

Etter at toppsatsingen til Lyn gikk konkurs sommeren 2010 tegnet Knudsen kontrakt ut sesongen med Lyn Fotball som da befant seg i 6. divisjon. Med 10 mål på 6 kamper var han svært sentral da Lyn sikret opprykket på målforskjell i siste serierunde. I begynnelsen av 2011 forsøkte han å finne seg en klubb i de øverste divisjonene, men endte med å fortsette å spille for Lyn.

## Karrierestatistikk

## Referanser


## Eksterne lenker
* 
* Profil på lynfotball.net
Show Me How to Live

«**Show Me How To Live**» er en låt komponert av bandet Audioslave. Låta er på bandets debutalbum *[[Audioslave (album)|Audioslave]]* fra 2002 og ble gitt ut som albumets tredje singel i 2003. Sangen har et nokså høyt tempo og inneholder tunge gitar- og trommeriff. Musikkvideoen ble produsert av Allan Wachs, regissert av AV Clubs og spilt inn i Los Angeles i California.

## Sporliste
# «Show Me How To Live» 
# «Super Stupid» (Live BBC Radio 1 Session)  
# «Like A Stone» (Live BBC Radio 1 Session)  
# «Gasoline» (Live BBC Radio 1 Session)

## Personell
*Tim Commerford – Bassgitar
*Chris Cornell – Vokalist
*Tom Morello – Gitar
*Brad Wilk – Trommer
*Rick Rubin – Produser

## Eksterne lenker
*